text: Quaderns d'investigació Alaquàs. Història gràfica 2002
  Any:2002
  Pg:201-234
  Títol: Història gràfica 2002
  El matrimoni Agustí Escuder i Carme Espelleta, fotografiats al voltant de l'any 1930 amb els seus fills: Agustí, Paco, Vicent, Eleuterio i Carme.
  L'aportació de la dona a l'economia familiar ha estat un fet fonamental des del començament del segle passat, com queda reflectit amb la evocadora imatge gràfica d'aquest grup de dones encaixant seves. Assegudes davant cabassos i caixes hem trobat, Carme Espelleta, Tereseta la del tio Mariano el Tartanero, Isabel la Serena, Pepa Moret i una xicona que no hem pogut identificar.
  El tio Tomàs Ferrer l'Esporgaor fotografiat junt amb dos hòmens a l'interior d'un hort de tarongers. No tenim ni idea dels personatges que acompanyen el tio Tomaset, ni menys encara de la situació geogràfica del camp però...veritat que val la pena gaudir d'aquesta ullada evocadora?.
  -206Agustí Escuder llegint el diari. S'imagineu quina mena de notícies podien interessar- hi en aquell temps...?
  Presentació Martínez, la dona del tio Tomás l'Esporgaor, amb la seua filla Maria passejant pels carrers de València. Endevineu perquè semblen estar tan contentes...?
  Carme Bonet la Desmaià i Pedro Giménez, fotografiats durant el dinar en què celebraren el seu casament. Com es pot veure, els pares de la núvia no volgueren perdre's l'ocasió de mostrar la seua alegria
  La família del tio Pepe de Nacio a la casa del seu fill Vicent, quan vivia en una típica barraca valenciana a la localitat de Sant Isidre. Al voltant de la taula veiem, Paquita Real amb el seu fill Pepe al braç, el tio Pepe de Nacio, Carme la Desmaià amb el seu nebot Vicent, i el seu marit Pedro Giménez assegut al seu costa
  El tio Micalet el Curro amb la seua burreta enganxada al carret el qual utilitzava com a mitjà de transport per a visitar les seues terres a l'alqueria del Pollastre.
  Bous als carrers d'Alaquàs. Vegeu aquesta colla d'amics tirant de la corda que arrossega el bou pel carrer Major. Entre els xicots que volen expressar la seua alegria per allò de comprovar que això d'apropar-se a l'animal no resulta tan perillós com ho pinten, hem trobat : Angel Tarazona, Nelo el carnisser de ca la Solana, Enrique el Xato, José Mª l'Aguazil, Pepe el Xato, i Vicentet Ros de ca Pureta. Mireu que contents estan tots els nanos...
  Aprofitant un dia d'estiu per anar a fer-se una torrà de sardines al secà, trobem alguns membres de la família Bonet. Ací teniu els noms: Paquita la Barberà, el tio Eliseo el Desmaiat, Paquita la Desmaià, Lolín la Desmaià i la tia Consuelo la Desmaià
  Perspectiva que tenia l'antiga fillola (actual avinguda del País Valencià) a la dècada dels anys seixanta, on es poden apreciar els primers intents de const(...)